MT
14.3.2022
Il-Ġurnal Uffiċjali tal-Unjoni Ewropea
C 119/51
— tikkundanna lill-ECHA għall-ispejjeż kollha tal-kawża kif ukoll dawk sostnuti mir-rikorrenti fil-kawża quddiem il-Bord tal-Appell u għar-rimbors tal-ispejjeż imħallsa waqt dik il-kawża.
Motivi u argumenti prinċipali Insostenn tar-rikors tagħha, ir-rikorrenti tinvoka sitt motivi. 1.
L-ewwel motiv ibbażat fuq il-fatt li l-Bord tal-Appell wettaq żball ta’ liġi, meta ddeċieda li l-waqfien ta’ manifattura tas-sustanza 1,3-dioxo-2-benzofuran-5-aċidu karbossiliku ma’ nonan-1-ol (KE Nru 941-303-6) (minn issa ’il quddiem “is-sustanza”) minħabba raġunijiet ta’ forza maġġuri ma jeżentax lir-rikorrenti mill-obbligu li tipprovdi l-informazzjoni mitluba fid-deċiżjoni inizjali ta’ kontroll tal-konformità dwar is-sustanza. 2.
It-tieni motiv ibbażat fuq il-fatt li l-Bord tal-Appell żnatura l-provi u li abbażi ta’ dan (i) laħaq konklużjoni legali żbaljata u (ii) talab lir-rikorrenti tipprovdi evidenza b’referenza għal ipoteżi li ma hijiex issostanzjata. 3.
It-tielet motiv ibbażat fuq il-fatt li l-Bord tal-Appell interpreta u applika b’mod żbaljat l-Artikoli 42(1) u 50(2) tar-Regolament (KE) Nru 1907/2006 (iktar ’il quddiem ir-“Regolament REACH”) (1). 4.
Ir-raba’ motiv ibbażat fuq il-fatt li l-Bord tal-Appell interpreta u applika b’mod żbaljat l-Artikoli 5 u 6 tar-Regolament REACH. 5.
Il-ħames motiv ibbażat fuq il-fatt li l-Bord tal-Appell iddeċieda b’mod żbaljat li l-gwida pprovduta fis-sit internet tal-ECHA dwar il-konsegwenzi tal-waqfien ta’ manifattura ma kinitx tagħti lir-rikorrenti assigurazzjonijiet preċiżi u li l-ECHA ma kisritx il-prinċipji ta’ ċertezza legali u ta’ protezzjoni tal-aspettattivi leġittimi. 6.
Is-sitt motiv ibbażat fuq il-fatt li l-Bord tal-Appell interpreta u applika b’mod żbaljat il-prinċipju ta’ proporzjonalità u d-dritt għal amministrazzjoni tajba.
(1)
Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta’ sustanzi kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni (ĠU 2006, L 396, p. 1, rettifiki fil-ĠU 2007, L 136, p. 3, fil-ĠU 2008, L 141, p. 22, u fil-ĠU 2009, L 36, p. 84).
Rikors ippreżentat fit-18 ta’ Jannar 2022 – Sanoptis vs EUIPO – Synoptis Pharma (SANOPTIS) (Kawża T-30/22) (2022/C 119/73) Lingwa tal-kawża: l-Ingliż Partijiet Rikorrent: Sanoptis Sàrl (Lussemburgu, il-Lussemburgu) (rappreżentant: S. Rost, avukat) Konvenut: L-Uffiċċju tal-Proprjetà Intellettwali tal-Unjoni Ewropea (EUIPO) Parti oħra quddiem il-Bord tal-Appell: Synoptis Pharma sp. z o.o.
(Varsavja, il-Polonja)
Informazzjoni dwar il-proċedimenti quddiem l-EUIPO Applikant għat-trade mark kontenzjuża: ir-rikorrenti quddiem il-Bord tal-Appell Trade mark kontenzjuża kkonċernata: applikazzjoni għat-trade mark verbali tal-Unjoni “SANOPTIS” – Applikazzjoni għal reġistrazzjoni Nru 17 934 770 Proċedimenti quddiem l-EUIPO: proċedimenti ta’ oppożizzjoni Deċiżjoni kkontestata: id-deċiżjoni tar-Raba’ Bord tal-Appell tal-EUIPO tat-18 ta’ Novembru 2021 fil-Każ R 850/2021-4